Vlada Republike Koreje (Južna Koreja) integrisala je svoje stipendijske programme I brendirala ih pod nazivom “Globalne korejske stipendije”. Stipendije iz ovog programa namijenjene su zainteresovanim stranim kandidatima/kandidatkinjama koji žele da upišu master studije, doktorske studije ili postdoktorski istraživački program, za akademsku 2019/2020. i 2020/2021. godinu.

Crnoj Gori biće dodijeljena jedna (1) stipendija.

Popunjen aplikacioni formular i neophodnu dokumentaciju (1 komplet originala dokumenata + 3 fotokopije) treba dostaviti, najkasnije do **15. marta 2019. godine,** na adresu:

Ambasada Republike Koreje

Ul. Miloša Savčića br. 4, 11040 Beograd

Sve detaljne informacije u vezi sa načinom prijavljanja, zainteresovani kandidati mogu pogledati ovdje (Application Guidelines).

Dodatne informacije o samom programu se mogu naći na internet adresi: <http://www.studyinkorea.go.kr>

Za sva dodatna pitanja i pojašnjenja zainteresovani kandidati mogu se obratiti kontakt osobi u Ambasadi, gospođi Jeleni Milosavljević, na e-mail adresu: koreaemb.rs@mofa.go.kr ; tel. broj: +381 11 3674 225; faks: +381 11 3674 229.

Samo oni kandidati koji ispunjavaju sve uslove i koji su predali sva dokumenta sa prijavom do naznačenog roka biće pozvani na intervju koji će se održati u Ambasadi Republike Koreje u Beogradu, o čijem terminu će prijavljeni kandidati biti blagovremeno obaviješteni.

Ambasada Republike Koreje preporučiće dvije od pristiglih kandidatura iz Crne Gore svom Nacionalnom institutu za međunarodno obrazovanje (NIIED) koji će izvršiti konačan izbor kandidata. Nakon izvršene selekcije očekuje se da uspješni kandidat doputuje u Koreju u avgustu 2019. godine.